കാസര്കോട് റോടറി ക്ലബിന്റെ ആസ്ഥാനമന്ദിരത്തിലെ കോണ്ഫറന്സ് ഹാള് ഗാന്ധിജയന്തി ദിനത്തില് ഉദ്ഘാടനം ചെയ്യും കാസര്കോട്: www.kasargodvartha.com 30.09.2021 സാമൂഹ്യസേവന രംഗത്ത് നിറഞ്ഞു നില്ക്കുന്ന കാസര്കോട് റോടറി ക്ലബിന്റെ ആസ്ഥാനമന്ദിരത്തിലെ കോണ്ഫറന്സ് ഹാളിന്റെ ഉദ്ഘാടനം ഒക്ടോബര് രണ്ടിന് ഗാന്ധിജയന്തി ദിനത്തില് നടക്കുമെന്ന് ഭാരവാഹികള് വാര്ത്താസമ്മേളനത്തില് അറിയിച്ചു. രാവിലെ 11 മണിക്ക് കാസര്കോട് റോടറി ചാരിറ്റബിള് ട്രസ്റ്റിന്റെ മാനജിംഗ് ട്രസ്റ്റി ഡോ. സുരേഷ് ബാബു ഉദ്ഘാടനം നിര്വഹിക്കും. വൈകുന്നേരം നടക്കുന്ന കുടുംബ സംഗമത്തില് ചെമ്മനാട് ഗവ. യു പി സ്കൂള് അധ്യാപകന് പി ടി ബെന്നിക്ക് നാഷന് ബില്ഡര് അവാര്ഡ് സമ്മാനിക്കും. ഇപ്പോള് അംഗങ്ങളല്ലാത്ത മുന് പ്രസിഡന്റുമാരെ ആദരിക്കും. ശ്രീജേഷ്, സലീം മൊഗ്രാല്, മുരളീധര കാമത്ത് എന്നിവര്ക്ക് അംഗത്വവും നല്കും. കാസര്കോട് റോടറി ക്ലബിന്റെ മുന് പ്രസിഡണ്ടും പ്രശസ്ത നേത്രരോഗ വിദഗ്ദനുമായിരുന്ന ഡോ. ജെ കെ ഷെട്ടിയുടെ പേരിലാണ് ഹാള് ഒരുക്കിയത്.പ്രസിഡണ്ട് നാഗേഷ് തെരുവത്ത് അധ്യക്ഷത വഹിക്കും. മുന് റോടറി ഡിസ്ട്രിക് ഗവര്ണര് പി സി ഹരികൃഷ്ണന് നമ്ബ്യാര്, ഡോ. എം എസ് റാം, എം കെ രാധാകൃഷ്ണന്, എം ടി ദിനേഷ്, അസിസ്റ്റന്റ് ഗവര്ണര് കെ ദിനകര് റൈ, സര്വമംഗളറാവു എന്നിവര് സംബന്ധിക്കും.വാര്ത്താസമ്മേളനത്തില് നാഗേഷ് തെരുവത്ത്, ഡോ. എം എസ് റാവു, എം കെ രാധാകൃഷ്ണന്, എം ടി ദിനേഷ്, സര്വമംഗള റാാവു എന്നിവര് സംബന്ധിച്ചു.